
резюме
Този документ (на български език) обобщава инструкциите към авторите за набиране на техните статии и публикуването им в Годишника на УАСГ. За да се започне процедура за публикуване, от всички автори се изисква да спазват тези инструкции. Този кратък документ може да бъде разглеждан като примерна статия, която ще помогне на авторите при подготовка на ръкописите им.
1.	Въведение
Авторите изпращат на редакционната поща (annual@uacg.bg) своите ръкописи в *.docx (*.doc) и PDF формат. Не се допуска използването на други програми за текстообработка! Статията трябва да бъде написана на български или на английски език. Първото резюме се пише на езика, на който е написана статията, а второто (след основния текст) на другия език. 
Препоръчва се на авторите да използват този шаблон (файла, който четете сега) за подготовка на окончателния вариант на своя ръкопис.
2.	Организиране на статията
Статията за публикуване трябва да съдържа заглавие, имена на авторите и организацията, която представляват, списък с ключови думи, кратко резюме в началото, основен текст, списък с цитираната литература и резюме на английски език.
Желателно е пълният текст на ръкописа, включително фигурите, таблиците и списъкът с цитираната литература, да не превишава 20 страници.
3.	Оформление на текста
Текстът трябва да бъде разположен на страници със следните параметри:
	формат на хартията – формат А4 (широчина 210 mm, височина – 297 mm);
	горното бяло поле е 44 mm, долното бяло поле е 50 mm, отвътре – 37,5 mm, отвън – 37 mm; огледални полета.
3.1.	Заглавие на статията
Заглавието на статията трябва да бъде центрирано с шрифт Times New Roman (bold) с главни букви с размер 12 pt. Разредка (spacing) отгоре 36 pt, отдолу – 18 pt (приложи „Title“-стил).
Следват имената на авторите в bold с размер на буквите 11 pt, центрирани с редовни букви (приложи „Name“-стил). Тук първото име на автора се съкращава.
Пълните имена, титлите и институцията, която представляват, трябва да бъдат представени като бележка под линия (footnotes). Те трябва да бъдат номерирани последователно с арабски числа.
Ключови думи – 10 pt редовни букви, italic (приложи „Keywords“-стил).
3.2.	Резюме
Надписите „резюме“ (на български и английски) са центрирани, написани с главни букви в bold, с размер 10 pt (приложи “Abstract”-стил). Текстът на резюмето трябва да е кратко описание на съдържанието на статията (не повече от 10 реда) и да бъде форматиран като основния текст (приложи “Normal”-стил). Заглавната част и резюмето трябва да бъдат преведени на английски (български) език, форматирани по гореуказания начин и поставени в края на статията, след списъка с литература.
3.3.	Заглавия на частите
Заглавията на частите се степенуват. Шрифтът е Times New Roman (bold) редовни букви с размер 12, 11 и 10 pt (приложи съответно “Heading 1”-стил, “Heading 2”-стил, “Heading 3”-стил).
Заглавията на частите трябва да бъдат номерирани последователно с арабски числа, започващи от 1. Например 1., 2., ... . Моля, не използвайте автоматична номерация на частите.
Заглавията на частите трябва да бъдат написани с bold, размер на буквите 12 pt, разредка (spacing) 24 pt преди и 12 pt след реда (приложи “Heading 1”-стил).
Подзаглавията на частите трябва да бъдат написани с bold, размер на буквите 11 pt, разредка (spacing) 18 pt преди и 9 pt след реда (приложи “Heading 2”-стил). Например второто подзаглавие на трета част трябва да бъде номерирано като 3.2.
Подподзаглавията на частите трябва да бъдат написани в bold, размер на буквите 10 pt, разредка (spacing) 12 pt преди и 6 pt след реда (приложи “Heading 3”-стил). Например 3.2.1., 3.2.2. и т.н.
3.4.	Основен текст
Основният текст на ръкописа трябва да бъде написан с шрифт Times New Roman, с размер на буквите 10 pt, с единично междуредие (single spacing) и двустранно подравнен. За параграфите на текста да се използва отстъп за първия ред, равен на 10 mm (приложи “Normal”-стил). Да не се използва автоматично и ръчно сричкопренасяне.
Моля, преди изпращане на ръкописа, да се извърши проверка за правописни грешки. Авторите са отговорни за грешки и неточности в текста и илюстрациите.
3.5.	Математически изрази
За въвеждане на формули се използва задължително Microsoft Equation или MathType. 
Математическите символи и малките гръцки букви се набират с курсив (italic). Химическите елементи (Si, Al, Zn), математическите съкращения (sin, lim) и главните гръцки букви – не се курсивират. Математическите изрази се изписват според международния стандарт за величини и единици – Част 1: Общи положения (БДС EN ISO 80000-1:2023) и Част 2: Математика (БДС EN ISO 80000-2:2020).
Десетичните дроби се пишат с десетична запетая.
Мерните единици се изписват винаги на латиница по Международната система от единици (SI) и не се курсивират.
3.5.1.	Формули в параграф с текст

[bookmark: MTBlankEqn]Например . Вградените в текста формули не се номерират.
3.5.2.	Формули, написани самостоятелно в параграф
Уравнения в стил “Equation” са отделени от параграфите на текста. Те трябва да бъдат центрирани. Тези уравнения трябва да бъдат номерирани последователно с арабски цифри, заградени в скоби, вж. форм. (1) за пример

	,	(1)

		(2)
[bookmark: _GoBack]като се дефинират символите със съответните мерни единици.
Моля, не използвайте автоматична номерация на формулите.
Пример:

	,	(3)

където  е скоростта в m/s;

 – пътят, m;

 – времето, s.
3.6.	Таблици
Таблиците следва да бъдат разположени в текста възможно най-близко след мястото, където са споменати за пръв път. Максималният размер на таблицата може да бъде – широчина до 135 mm и дължина до 203 mm. Дебелина на линиите за рамки на таблицата 3/4 pt. Да се използва шрифт с размер 9 pt. (приложете стил “Table-Number”). Таблиците трябва да бъдат номерирани последователно с арабски цифри, като номерът и заглавието са центрирани над таблицата, вж. табл. 1.
Моля, не използвайте автоматична номерация на таблиците.
Таблица 1. Вмъкване на таблица
	Параметър
	Колона 1,
‰
	Колона 2,
m2
	Колона 3,
MPa
	Колона 4,
N.m
	Колона 5,
m/s2
	Колона 6,
°C

	Ред 1
	3
	10,5
	7 ÷ 8
	8 ÷ 10
	13
	5

	Ред 2
	7
	13,5
	6 ÷ 9
	4 ÷ 67
	99
	11


3.7.	Фигури
[bookmark: _Hlk215147990]Фигурите също трябва да бъдат последователно номерирани с арабски цифри. Моля, не използвайте автоматична номерация на фигурите.
Фигурите се поставят възможно най-близко до параграфа, в който са цитирани. Максималният размер на фигурата заедно с текста може да бъде 135/203 mm. Надписите във фигурата да бъдат съобразени с размера на основния текст на статията.
Фигурите и текстът под тях са центрирани. Вж. фиг. 1. Размерът на заглавието е 9 pt, с разстояние 6 pt преди и след него (приложи “Fig”-стил). 
[image: 5]
Фиг. 1. Някои функции на x
Фигурите трябва да бъдат с добро качество и резолюция, интегрирани в ръкописа.
4.	Цитиране
За препращане към цитираната библиография трябва да се използва формата на последователното номериране [1, 2, 5 – 8]. Не може да се използва цитиране по страници. Цитирането на фигури трябва да бъде във формат фиг. 1. Цитирането на таблици трябва да бъде във формат табл. 1. Моля, не използвайте автоматична номерация.
5.	Библиография
Използваните при написването на статията източници трябва да бъдат описани в нейния край. Имената на авторите трябва да бъдат курсивирани (italic), с фамилията отпред за всички автори. Заглавието на книгата (статия, дисертация и т.н.), описанието на източника и годината на публикуване следват имената на авторите. Номерирането на литературните източници е според реда на първата им поява в текста. Моля, не използвайте автоматична номерация.
Имената на авторите и заглавията на цитираните източници трябва да бъдат изписани на някой от европейските езици, които използват латински букви. 
Благодарности
Добавете благодарности, където е уместно, без номериране. Например: 
Настоящата научноизследователска разработка по договор ХХХХ/20ХХ е подкрепена финансово от Центъра за научни изследвания и проектиране при УАСГ.

ABSTRACT
This document summarizes the instructions to authors for typesetting their papers for publishing into the Annual of the UACEG. All authors are requested to adhere to these instructions in order the publishing procedure to start. This short document can be viewed as a sample paper; and will assist the authors in manuscript preparation.

